cyanic-selkie/wikianc huggingface dataset:
Андраш Лaњи
Се натпреваруваше на Летната Универзијада од 1993 година. Во мешани двојки тој освои бронзен медал со Вираг Чурго  .
NGC 53
NGC 53 — спирална галаксија во соѕвездието Тукан, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 53 се споменува и како ESO 111-20, FAIR 3, AM 0012-603.
Откривање
Објектот е откриен на 15 септември 1836 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 53 е од видот SBb. Видливиот сјај со голо око изнесува 12,6 m, оној во рамките на интервалот од минималната до максималната честота 13,3 m, додека површинскиот сјај изнесува 13,6 m/лм2. NGC 53 има привидни димензии од 2' х 1,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 14 м 43 с, а неговата деклинација, односно висината на лакот на тој агол, - 60° 19' 43". Положбениот агол на објектот е во износ од 172°.
Други поделби
Проучување на NGC 53 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 982. Во рамките на атласот на длабокото небо, Уранометрија 2000.00, објектот припаѓа на групата означена со бројот 416; додека во Каталогот на основни ѕвезди (GSC) е групиран под бројот 8840.
Данаја (Климт)
Данаја (германски: Danaë) ― маслена слика од Густав Климт, создадена во 1907 година. Пример за симболика, платното е со димензии 77 x 83 см, а се наоѓа во Галеријата Виртле во Виена. Данаја била позната тема во раните 1900-ти за многу уметници; таа била користена како квинтесенцијален симбол на божествената љубов и трансценденција.
Предмет и состав
Додека била затворена од нејзиниот татко Акрисиј, кралот на Аргос, во бронзена кула, Данаја била посетена од Зевс, симболизиран овде како златен дожд што тече меѓу нејзините нозе. Од лицето на субјектот се гледа дека таа е возбудена од златниот поток.
Многу рани портрети на Данаја биле еротски; други слики завршени во сличен стил се Климтовите Лек (1900–1907) и Водни змии (1904–1907).
Петруро Ирпино
Петруро Ирпино — општина во покраината Авелино од регионот Кампанија, Италија. Населението на 31 јули 2021 година било 292 жители.
Арсо Поп Тодоров
Арсо Василев Поп Тодоров (на Арсо Василев Поптодоров) — деец на Внатрешната македонска револуционерна организација (Обединета) и Бугарската комунистичка партија.
Животопис
Арсо Поп Тодоров е роден на 3 февруари 1900 година во Струмица. Емигрирал во Бугарија по Првата светска војна и живеел во Горна Џумаја (денес Благоевград), каде што во 1921 година станал член на Бугарската комунистичка партија. Поради дејноста како член на Окружното партиско раководство е осуден на затвор во 1924 година. Во тој период се приклучува на Внатрешната македонска револуционерна организација (Обединета). Во јули 1936 година е осуден заедно со уште 19 дејци на ВМРО (Обединета) откако бугарската полиција ја провали структурата. Од 1937 година до 1939 година лежи во затвор во Сливен, Бугарија.
Тој станува нелегален во јули 1941, месец дена откако партијата одлучува да започне вооружена борба против режимот во Бугарија. Поради тоа првично е осуден на смрт но излегува од затвор во 1944 година. Починал на 28 февруари 1946 година на 46-годишна возраст како член на Областен комитет на БКП.
Алексо Поројлијата
Алексo Николов Малчев, познат како Пороjлиjaта или Пороjски — македонски револуционер, војвода и деец на Македонската револуционерна организација и Врховниот македонски комитет.
Животопис
Алексо Поројлијата е роден во 1864 година во селото Долно Порој, денес Како Пороя, Грција. Како млад работи самарџиство и земјоделство. Влегува во ВМОРО во почетокот на октомври 1895 година и станува терорист на организацијата. Четник е при Михаил Апостолов и Михаил Поројлијата. Во летото 1900 година е четник при Михаил Чаков, a на крајот на годината бил избран за војвода на Организацијата во Поројско и Петричко. По жалба на четниците, Гоце Делчев му го одзел војводското звање и на негово место го поставил како војвода Миле Поп Јорданов. Алексо се присоединува кон четата на Иван Савов, а подоцна станува самостоен војвода на ВМОК во неговото родно Поројско. Алексо војвода води голем број на борби со турскиот аскер во Поројско и Петричко. Учествува во Горноџумајското востание во 1902 година. Според Христо Силјанов, во обидите за зацврстување на врховизмот во Источна Македонија Алексо се служел со "предавства, гонења и со закани".
Сам ги убива дејци на ВМОРО, Александар Илиев и Петричкиот војвода Кецкаров.
Алексо Поројлијата загинува во борба со турскиот аскер на 15 јули (стар стил)) 1903 година во месноста Аџиица помеѓу селата Стиник и Игуменец, Петричко. Тешко е повреден и за да не падне жив во рацете на непријателот се самоубива со револверот. Во истата борба загинува и четник Гого Стојанов од селото Бахтијар. Војската ги исекла нивни главите, ги набила на колци и ги разнесувала низ Стиник, а оттаму во Петрич и Демир Хисар.
Од декември 1901 година до неговата смрт тој води 19 борби со турските потера. Внук на Алексо Поројлијата е Димитар Грчев
Alitalia
Alitalia — Compagnia Aerea Italiana S.p.A. е италијанска авиокомпанија, која се изроди со спојување на веќе пропаднатата Alitalia-Linee Aeree Italiane и Air One. Со седиште во Рим, оперира на 24 домашни и 66 меѓународни одредишта. Alitalia е на 19 место во светот по бројот на авиони. Централен аеродром е аеродромот Леонардо Да Винчи во Рим.
Историја
На 26 август 2008 година, група од италијански претприемачи и Intesa Sanpaolo, една од најголемите италијански банки, ја основаа "Compagnia Aerea Italiana s.r.l.", со намера да го откупат врендот и сопственичкиот пакет на ""Alitalia - Linee Aeree Italiane s.p.a." и да ги спојат со приватната авиокомпанија Air One, втората најголема Италијанска авиокомпанија.
Compagnia Aerea Italiana, конзорциум од Италијански инвеститори, презентираше понуда од €1,100 милиони до извршниот директор на Алиталија на 30 октомври 2008 година. Италијанската влада и извршниот директор се согласија на понудената цена, со што Алиталија доби нов сопственик. Алиталија продаде 25% од сопственичкиот пакет на групацијата AirFrance-KLM за сума од 323 милиони евра на 12 јануари 2009.
Одредишта
Погледни опширно, Одредишта на Alitalia.
Флота
Флотата на Alitalia се состои од следниве воздухоплови:
Арсен трифлуорид
Арсен трифлуорид е хемиско соединение на арсен и флуор со хемиска формула AsF3. Тоа е безбојна течност која лесно реагира со вода.
Подготовка и својства
Може да се подготви со реакција на водород флуорид, HF, со арсен триоксид:
Има пирамидална молекуларна структура во гасната фаза која е присутна и во цврстата. Во гасната фаза, должината на врската As-F е 170,6 pm и аголот на врската F-As-F 96,2°.
Арсен трифлуорид се користи како флуорирачки агенс за конверзија на неметални хлориди во флуориди, во овој поглед тој е помалку реактивен од SbF3.
Соли кои содржат AsF4− анјон може да се подготват на пример CsAsF4. Калиумовата сол KAs2F7 подготвена од KF и AsF3 содржи молекули AsF4− и AsF3 со докази за интеракција помеѓу молекулата AsF3 и анјонот.
AsF3 реагира со SbF5. Добиениот производ може да се опише како јонско соединение AsF2+ SbF6−. Сепак, авторите заклучиле дека формираниот производ не може да се гледа само како јонско соединение ниту целосно како неутрален додаток AsF3SbF5. Кристалната структура прикажува одлики и на јонски пар и на неутрален додаток, земајќи ја средината помеѓу двата модели.
Флебитис
Лекарите често го користат заедничкиот поим “флебитис“ (што значи воспаление на вените), за специфичната состојба позната како тромбофлебитис, која вклучува создавање крвни грутки или тромби на местото на воспалението. Овие грутчиња се причина за болка и надразнетост, а можат делумно или целосно да го запрат протокот на крвта низ зафатените вени. Најчестиот облик на воспаление на вените, површинското воспаление на вените, се јавува во вените што се наоѓаат блиску до основата на кожата, најчесто во нозете. Иако е непријатен, овој облик на болеста е релативно безопасен и обично минува за неколку дена. Длабокото воспаление на вените, што ги зафаќа сите длабоки вени на нозете, е поретко и поопасно заболение. Бидејќи подлабоките вени се поголеми, крвните грутчиња се поголеми и постои поголема опасност дека ќе се откачи и ќе стигне во белите дробови. Луѓето со големи воспаленија на белите дробови честопати не знаат дека се заболени, па не бараат соодветна помош.
Симптоми
При површинско воспаление на вените: При длабоко воспаление на вените:
Причинители
Луѓето си вариокозитет на вените се склони кон воспаление на вените. Исто така, и кај секој човек кој извесно време било неподвижен, на пример, по хирушки зафат, бидејќи протокот на крвта е забавен, згрутчувањата се случуваат полесно. На оваа болест се подложни и постарите луѓе, бидејќи со текот на годините се влошуваат тегобите со крвотокот и болестите на крвните садови, кои можат да го поттикнат воспалението на вените. Воспалението на вените може да се развие и како одговор на инфекција или повреда. Може да се јави на место на интравенска инјекција, особено ако местото е боцнато повеќепати. Истражувачите откриле уште неколку различни фактори. Околу 70 проценти од заболените се жени. Трудниците и жените кои пијат таблетки за контрацепција се изложени на поголема опасност од оваа болест. На поголем ризик се изложени луѓето чија крв побрзо се згрутчува. Дебелината, недоволното движење и пушењето, исто така, се поврзани со воспалението на вените.
Лекување
Лекувањето зависи од видот на воспалението на вените. Површинското воспаление на вените обично реагира на едноставното домашно лекување. Длабокото воспаление на вените често бара краткотрајно болнично лекување. Во двата случаи, ако пушите, престанете да пушите. Пушењето многу ги влошува сите тегоби со крвотокот. Исто така, воспалението на вените може да ја зафати секоја вена, но најчесто се појавува во нозете; неговата тежина обично зависи од тоа колку длабоко се наоѓа зафатената вена. Површинскиот флебитис или воспаление на вената и создавањето на грутчиња крв во вената блиску до кожата, може да предизвика отекување, црвенило и болка, но состојбата ретко е сериозна. Длабокото воспаление на вените, кое ги зафаќа внатрешните вени, често е без симптоми, но е многу опасно.
Конвенционална медицина
Ако постои сомневање дека имате воспаление на вените, лекарот ќе побара рендгенско снимање за да ја потврди дијагнозата и да одреди дали се зафатени длабоките вени. Како помош во смирувањето на симптомите на површински воспалените вени лекарот за намалување на воспалението може да препорача ацетилсалицилна киселина (на пр. Аспирин). Ако лекарот мисли дека постои инфекција, ќе препише антибиотици. Ако ве мачат болки и отоци, распрашајте се за еластични потпорни доколенки. Иако хулахопките го ограничуваат крвотокот, пропишаните посебни чорапи што ги стегаат нозете можат значително да го подобрат крвотокот и на многумина да им донесат брзо и трајно олеснување. Погледнете, исто така, под Лекување дома. Ако ви е дијагностицирано длабоко воспаление на вените потребна е хоспитализација. Лекарите редовно препишуваат седумдневно лекување со хепарин, антикоагуланс кој обично се дава интравенски. Ќе мирувате в кревет држејќи ги нозете на повисоко и ќе се направат испитувања за откривање можни крвни грутчиња во белите дробови. Лекарот, веројатно, ќе ве вклучи и во 90-дневна програма на орално лекување со антикоагулансот варфарин. Варфаринот е силен лек, па ќе мора да внимавате на придружните појави, на кои ќе ве предупреди лекарот.
Алтернативни причини на лекување
Некои алтернативни начини на лекување можат да помогнат кај површинското воспаление на вените. Посоветувајте се со хомеопат или експерт за кинеска медицина кои можат да ви препорачаат акупресура, акупунктура или комбинација на лековити кинески билки подготвени за намување на воспалението. Може да го зголемите внесувањето на витаминот Е, природен разредувач на крвта, како и витаминот Ц, бидејќи и двата се добри за здравјето на системот на крвни садови.
Лекување дома
Кај површинското воспаление на вените постојат неколку мерки што можете да ги преземете дома за налување на тегобите и забрзување на оздравувањето:
Внимание
'''Природно е да ги триете болните мускули за да ги намалите болките, но, ако имате воспаление на вените, треба да внимавате. Масажата, особено силната, може да го откачи крвното грутче, кое може да стигне до белите дробови и да предизвика емболија, која е опасна за жвотот. Опасноста е помала и не грижете се, ако забележите дека го триете болното место, но обидете се да ја избегнувате таа потреба.'''
Симфонија бр. 88 (Хајдн)
'''Симфонија бр. 88''' во Г-дур (Хобокен I/88) ― симфонија напишана од Јозеф Хајдн, за оркестарот во дворецот Естерхаза под добродушниот принц Николаус Естерхази. Тоа е особено првата од неговите симфонии напишани по завршувањето на шесте париски симфонии во 1786 година.
Симфонијата била завршена во 1787 година, исто како и неговата 89-та симфонија. Тоа е едно од најпознатите дела на Хајдн, иако не е една од париските или лондонските симфонии и нема описен прекар. Понекогаш се нарекува Буква V, што се однесува на постар метод за каталогизирање на симфониското творештво на Хајдн.
Движења
Делото е во стандарден облик на четири става и во партитура за флејта, две обои, два фаготи, две хорни, две труби, тимпани, континуо (чембало) и жици.
Првото движење започнува со краток вовед кој брзо се вметнува на доминантниот акорд за да се подготви за главното тело на движењето. Жиците го отвораат алегрото наведувајќи ја главната тема и остатокот од ставот се развива од таму, со речиси секоја изјава што произлегува од претходната идеја. Изложувањето е монотематско и развојот продолжува да ја користи таа единствена мелодична идеја. Во рекапитулацијата, првичната изјава на темата е украсена со соло флејта.
Бавното движење во Д-дур главно се состои од украси на темата легато обоа и соло виолончело што ја отвора, иако честопати е испрекината со акорди свирени од целиот оркестар. Откако го слушнал ова бавно движење, се вели дека Јоханес Брамс спомнал: „Сакам мојата Деветта симфонија да звучи вака“. Тоа е втора од симфониите на Хајдн што користат труби и тимпани во бавниот став, а првата е Симфонијата бр. 60 „Il Distratto“ од 1774 година. Моцарт претходно користел труби и тимпани во бавниот став на неговата Линцка симфонија од 1783 година.
Менуетот е во Г-дур. Триото има една необичност: по преставувањето на една прилично едноставна тема, квинтите кои ги држат фаготите и виолите се поместуваат надолу во паралелни кварти, движење кое вообичаено го избегнуваат класичните композитори и се смета за неправилно движење.
Финалето е соната-рондо, со темата рондо прво претставена во бинарен облик. Првиот дел од овој став е забележлив по завршувањето на необична каденца на медијантот. „Финале со вечни движења“, се смета за едно од највеселите што Хајдн некогаш ги напишал.
Амстел (река)
Амстел (Amstel) — река во Холандија, која тече низ градот Амстердам. Името на реката потекнува од Aeme stelle, стар холандски збор за „област богата со вода“.
На реката се наоѓаат некои од најпознатите мостови во Амстердам. Покрај реката се наоѓаат Градското собрание Стопера и операта и театарот Каре.
Покрај реката секоја година се одржува телевизиски концерт посветен на Денот на Ослободувањето (Bevrijdingsdag).
Пивото Амстел е именувано по реката. Пиварницата Амстел, како и многу други пиварници, биле сместени близу реката Амстел поради чистата вода, која била користена за производство на пиво.
Обединето Нискоземско Кралство
Обединетото Нискоземско Кралство (1815-1830) (1839) (холандски: Koninkrijk der Nederlanden Verenigd, француски: Royaume-Uni des Pays-Bas) е име кое било користено за новата европска држава која била создадена од страна на Првото Француско Царство за време на Виенскиот конгрес во 1815 г. Оваа држава, официјално наречена „Кралство на Ниските Земји“, се состоела од поранешната Холандска Република (Република на Обединетите Покраини) на север, поранешнните Австриски Ниски Земји на југ, и поранешната Лиешка епархија.
Обединетото Нискоземско Кралство пропаднало по 1830 по Белгиската револуција во 1830 година. Кралот Вилем I, новата белгиска држава ја признал по Договорот од Лондон.
NGC 6457
NGC 6457 — елиптична галаксија во соѕвездието Змеј, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6457 се споменува и како UGC 10964, MCG 11-21-21, CGCG 321-35, CGCG 322-5.
Откривање
Објектот е откриен на 8 јуни 1885 година од страна на Едвард Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 6457 е од видот E-S0. Видливиот сјај со голо око изнесува 14,2 m, а оној во рамките на интервалот од минималната до максималната честота 15,2 m, додека површинскиот сјај изнесува 14,2 m/лм2. NGC 6457 има привидни димензии од 1,2' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 42 м 52,7 с, а неговата деклинација, односно висината на лакот на тој агол, +66° 28' 34"". Положбениот агол на објектот е во износ од 140°.
Други поделби
Проучување на NGC 6457 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 60738. Во рамките на атласот на длабокото небо, Уранометрија 2000.00, објектот припаѓа на групата означена со бројот 30; додека во Каталогот на основни ѕвезди (GSC) е групиран под бројот 4212. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 550.
HCard
hCard е микроформат за објавување на контактни податоци на поединци, фирми, организации и места, во (X)HTML, Atom, RSS или произволно XML-означување. Микроформатот hCard ова го прави претставувајќи својства и вредности од својства и вредности од vCard на начин „1:1“(RFC 2426), кои се укажуват со HTML-класи и атрибути rel.
Тоа им овозможува на алатките за расчленување (информатика)|расчленување (на пр. други мрежни места или додатокот Operator за Firefox) да извлекуваат податоци и да ги прикажуваат, кроистејќи извесни други мрежни места и картографски алатки, да ги индексираат и пребаруваат, или пак да го стават во адресар.
Во 2009 г. Google најавиле дека ќе ги расчленат микроформатите hCard, hReview и hProduct за резултатите при пребарување. Во септември 2010 Google најавиле дека сакаат да истакнуваат, информации од hReview со hCard во резултатите од локалните пребарувања. Во февруари 2011, Facebook почнал да истанува hCard за означување на местата на одржување настани.
Пример
Еве HTML-код:
Означувајќи го со код за микроформат, добиваме:
Тука, форматираното име (fn), организација (org), телефонски број(tel) и мрежна адреса (url) се укажуваат со поединечни класни називи; и сето се обвиткува со, што означува дека другите класи образуваат hcard, и не се случајно именувани. Ако hCard-от се коисти за организација или место на одржување, класите fn и org се применуваат наистиот елемент, како во  или. Постојат и други незадолжителни класи за hCard.
Денешната програмска опрема (како на пр. приклучоците за прелистувачи) може да ги извлекува информациите и да ги пренесе во некој друг промски прилог, како да речеме адресар.
Geo и adr
Микроформатот Geo е дел од спецификацијата на hCard, и честопати се среќава како содржател на координатите на местоположбата на она што е на hCard-от.
Делот adr може да се користи и како самостоен формат.
Вистински пример
Еве ги контактните податоци на Фондацијата Викимедија, во облик на вистинскиот hCard:
<blockquote style="font-weight:bold"> Wikimedia Foundation Inc. 149 New Montgomery Street, 3rd Floor San Francisco, CA 94105 USA Phone: +1-415-839-6885 Email: info@wikimedia.org Fax : +1-415-882-0495
Искористено е следново означување (обвиткано за читливост):
(обично би употребиле
за изводот да содржи, но Википедија не го поддржува елементот  .) Можеме да забележиме дека во овој пример, својствата за формално име (fn) и организација (org) се здружени во еден елемент, и со тоа се гледа дека ова е hCard за организација, а не физичко лице.
Други атрибути
Еве други позастапени атрибути:
Стефан Сидовски
Стефан Сидовски-Сидо ( во —  во ) — македонски професор, режисер и глумец во своите аматерски филмови. Предавал 36 години во гимназијата „Раде Јовчевски-Корчагин“. Работел и како професор по историја на филм и теорија на филм на Универзитет за аудиовизуелни уметности ЕСРА. Во негова чест на 25 септември 2019 година беше поставена плочка со неговото име на едно од столчињата во киносалата на Кинотека на Република Македонија. Многу од неговите филмови се додадени на неговиот официјален Јутјуб канал.
Животопис
Студирал филозофија, а естетика слушал кај професорите Павао Вук Павловиќ и Георги Старделов. Од 1973 година работел како професор по Марксизам и самоуправување во гимназијата „Раде Јовчевски-Корчагин“. Врвен педагог и омилен меѓу неговите ученици.
Во 1995 година магистрирал со трудот „Естетската суштина на филмскиот кадар“, а во 2001 година докторирал на тема „Естетиката и дијалектиката во монтажата на филмот“.
Уште од гимназиски денови се занимавал со аматерски филм, прво самостојно, а потоа, како член на киноклубот „Камера 300“. Од 1975 година е член на „Академскиот киноклуб“. Го носи звањето „Мајстор на аматерскиот филм", највисоката титула што ја доделува Кино-сојузот на Македонија. Со своите филмови учествувал на многу меѓуклупски и меѓународни фестивали на кои бил наградуван, а некогаш и забрануван. Сидовски е познат како омилен и инспиративен професор, кој будеше филозофска и прогресивна мисла кај многубројни генерации ученици.
Самар (покраина)
Самар, формално Западен Самар, е покраина на Филипините која е сместена во Источен Висајас Регионот. Главен град е Катбакоган. покраината е сместена во западниот дел на островот Самар и неколку острови во Самарско Море. На север се граничи со Северен Самар, а на исток со Источен Самар. Самар е поврзан со покраината Лејте преку Сан Хуанико Мостот, кој поминува над истоимениот канал.
Народ и култура
Најговорен домороден јазик во покраината е самарнонскиот јазик варајскиот (кој е познат и како варајнонски, самарнонски, или самарско-лејте висајански). Но во две општини себуанскиот е автохтон.
Администртивна поделба
Самар е поделен на 24 општини и 2 града.
Кристофер Танев
Кристофер Танев (Christopher Tanev, ) — канадски професионален хокеар од македонско потекло, имено неговиот татко Мајк е Македонец. Роден е во Ист Јорк, Онтарио, Канада.
Чифлик (Кочанско)
Чифлик — село во Општина Чешиново-Облешево, во околината на градот Кочани.
Стопанство
Главна стопанска гранка во селото е земјоделството.
Население
Според статистиката на Васил К’нчов („Македонија, Етнографија и статистика“) од 1900 година, во Пашаџик Полски (Чифлик)живееле 220 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Чифлик имало 304 Македонци, под врховенството на Бугарската егзархија.
Според пописот од 2002 година, селото имало население од 667 жители, 666 Македонци и 1 Србин.
Според последниот попис од 2021 година, во селото живееле 545 жители, од кои 511 Македонци и 34 лица без податоци.
Родови
Чифлик е македонско село.
Според истражувањата од 1960 година, родови во селото се:
Избирачко место
Во селото постои избирачкото место бр. 885 според Државната изборна комисија, сместени во просториите на дом на културата.
На претседателските избори во 2019 година, на ова избирачко место биле запишани вкупно 537 гласачи.
Алт Тухебанд
Алт Тухебанд (Alt Tucheband) — општина во округот Меркиш-Одерланд, во Бранденбург, Германија.
Црква Вознесение Христово (Рига)
Црквата Вознесение Христово (летонски: Kristus Debesbraukšanas pareizticīgo baznīca) е црква која се наоѓа во Рига, Латвија. Таа се наоѓа на адреса улица Mенес 2.
Мите Анастасов
Мите Анастасов (или Демо Анастасов) — македонски револуционер, кратовски војвода и деец на Македонската револуционерна организација.
Животопис
Анастасов е роден во кратовското село Којково, тогаш во Отоманското Царство. Се вклучил во редовите на Организацијата во 1903 година. Извесно време бил терорист, а потоа бил избран за кратовски селски војвода. Подоцна бил избран за задграничен курир на Ќустендилскиот револуционерен пункт на ВМОРО. Починал на 14 октомври 1915 година, во Ќустендил, Бугарија.
Липље (Постојна)
Липље (словенечки: Liplje) — населба во Општина Постојна во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Нордербраруп
Нордербраруп (Norderbrarup; Nørre Brarup) — општина во округот Шлезвиг-Фленсбург, во Шлезвиг-Холштајн, Германија.
Дипломатско право
Дипломатското право е дел (гранка) на современото меѓународно право. Дипломатската дејност во сите нејзини форми и методи е сообразена со современото меѓународно јавно право. Дипломатијата како средство за надворешната политика на државата е тесно сврзана со меѓународните политички односи, посебно меѓународните односи на државите, а во поново време и со односите сврзани со дипломатски меѓународни организации и нивното функционирање. Како што е познато меѓународното јавно право во одредена гранка, претставува севкупност од правни норми, коишто ги регулираат односите меѓу субјектите на меѓународното право во таа гранка на право, па оттука дипломатското право регулира функциониранњето и статусот на дипломатската служба во странство. Во меѓународната доктрина, дипломатското право главно регулира статусот на дипломати и дипломатсите мисии и претставништва. Најголем дел од ова гранка на меѓународното право се однесува на привилегии и имунитетите на дипломати и дипломатсите мисии, претставништва (згради, инвентар, давачки и сл.), како и на привилегии и имунитетите на меѓународни организации и мисии на истите, или дипломатсите мисии на државите акредитирани кај овие организации.
Предмет
Предмет на дипломатското право се оние меѓународни односи, коишто се сврзани со официјалната дејност на државните органи за надворешни односи, кога државните органи делуваат надвор од својата држава. Дипломатското право ја регулира дејноста на државата, сврзана со нејзините дипломатски претставници и мисии, односно формите за организација / дејствие, и посебно правната положба на дипломати и дипломатски претставништва, како и положба на претставништва на меѓународни организации и на мисиите на државите - членки акредитирани кај овие организации. Со оглед на дејствие, дипломатското право содржи генерално двонасочен процес: од една страна за испраќање на претставништва (активно дипломатско пратеништво),а од друга страна примање на претставништва (пасивно дипломатско пратеништво), односно класичното дипломатско право регулира права и обврските на двете страни (односно кај дипломатски органозации и повеќе од двете страни) што се однесува на правниот статус и работење и функции на дипломатските претставници и мисии и нивното седиште (а кај дипломатски меѓународни организации и на меѓународните функционери и службеници, седиштето на организацијата и мисиите на земјите при организацијата или органзациите).
Изворите на дипломатското право се дел од изворите на меѓународното право- меѓународниот договор и меѓународниот обичај. Основните документи на на дипломатското право се Виенската конвенција за дипломатските односи (1961) и Виенската конвенција за конзуларните односи. Покај овие документи, и Конвенцијата на ООН за привилегии и имунитетите (1946) и Конвенцијата за специјализираните агенции на ООН за привилегиите и имунитетите (1947) претставуваат дипломатските инструменти.
Пракса
Дипломатското право се бави пред се со имнунитете на дипломати и нивниот ранг и пред се заштитата од прогон и судење во државата во која е акредитиран. Од практиката е познато дека сврха на имунитетот (поврзан со статусот) е давање можност за вршење инкримисани дела или дела казниви со законот (генерално во скоја држава, но пред се и посебно во држава каде дипломатскиот агент е акредитиран). Овде не се работи само за повлстено купување стока или луксуз и шверцување истата преку "легализиран" канал или статус (те. дипломатските повалстици, како праван за шверц). Од модерната историја дознаваме, посебно од односите на "големи сили" обсервираме дека дипломатскиот статус и дипломатскиот пасош се дава на лица посебно оспособени за нелегално собирање информации и шпионажа на штета за другата страна (кај која лицето е акредитирано или е даден "агреман"). Со цел да се заштити дипломатското лице кое на ваков нелегален начин собира информации или регрутира други домашни лица за вршење шпионажа или други инкриминисани дејствија, лицето во амбасадата или во конулатпт е обезбедено со дипломатскиот статус кои подрзбира дека нема да одговара пред судовите на државата во која е извршено казнено дело. Оттаму основното правило за време и по "студената војна" е дека дипломатот може кривично да одговара само пред своите судови (во држава испракач), а не во страството, те. во државата која го прима и која даде согласност или агреман за прием на истиот. Правни дилеми најчесто се манифестираат кога лицето во амбасадата или во конулатпт е обезбедено само со службен пасош или тн. "службениот статус". Овде, од земја до земја постојат различни толкувања до која мерка службениот статус може да заштити лицето при вршење инкриминисани дејствија во полза на сопствената држава.
Есенски лисја
Есенски лисја  се збирка на  песни од Виктор Иго објавени од  1831.
Збирката опфаќа 40 песни. Според Иго, тие се спокојни и мирни стихови, стихови посветени на семејството,на домашното огниште, на приватниот живот; стихови од душата.
Тоа е серија песни во кои доминира меланхолијата.
Паднати лисја, мртви лисја како и секој есенски лист.
Тоа се спокојни стихови од внатрешноста на душата, сеќавањата за неговата мајка која го штитела неговото болно детство. ,
Блајен-Геншмар
Блајен-Геншмар (Bleyen-Genschmar) — општина во округот Меркиш-Одерланд, во Бранденбург, Германија.
Руска кирилица
Руска кирилица или Државjанска азбука (Гражда́нский шрифт) е модификација на кирилицата што ја воведе рускиот цар Петар I во периодот од 1708 до 1710 година. Целта на реформата беше да се донесе надворешна изгледот на руските книги во западноевропските книги од тоа време, односно ранобарочната француско-италијанска античка.
Список на државни водачи во 4 година
Ова е список на државни водачи во 4 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Пјетрадефузи
Пјетрадефузи — општина во покраината Авелино од регионот Кампанија, Италија. Населението на 31 март 2018 година било 2,326 жители.
Гадар
Гадар, наречен и Гарар, ― демон во исламската митологија и фолклорот поврзан со исламот. Гарар е опишан како демон кој наликува на кучиња или кози, чиј господар е Иблис и демон од пожарите на Самум. Обично женско, таа ги плени мажите за да ги нападне и да им ги осакати гениталиите. Овој демон се очекува да живее во пустини во близина на Црвеното Море.
Пјетрасторнина
Пјетрасторнина — општина во покраината Авелино од регионот Кампанија, Италија. Населението на 31 март 2018 година било 1,526 жители.
Ландол
Ландол (словенечки: Landol) — населба во Општина Постојна во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Ед Пискор
Ед Пискор (англиски: Ed Piskor) е уметник на алтернативниот стрип, кој живее во Питсбург, Пенсилванија. Тој е поранешен студент на школата "Џо Кјуберт" што е најпозната по соработките со пионерите на андерграунд стрипот Харви Пекар и Џеј Линч. Тој е култен уметник на министрипот.
Надворешни врски
(на англиски)
Рајт
Рајт (герм. Rheydt) — реон во германскиот град Менхенгладбах во западниот дел на сојузната покраина Северна Рајна-Вестфалија. Местото имало статус на независен град сè до 1918 г. и повторно од 1933 г. до 1975 по отцепувањето од Менхенгладбах по барање на Јозеф Гебелс.
По спојувањето со Менхенгладбах главната железничка станица си го задржала својот назив, па со тоа Менхенгладбах е единствениот град во германија со две станици со име „Хауптпанхоф“ (Главна станица).
Во местото се наоѓа Рајтскиот дворец, еден од најдобро зачуваните дворци од периодот на ренесансата.
Занимливости
Рајт е родно место на Јозеф Гебелс, Министер за народна просвета и пропаганда на фашистичка Германија
Бунаса
Бунаса (Вунаса или Бунасија; Βουνάσα, Βουνάσσα, Μπουνάσα, Μπουνάσια) — планина во Кожанско, Егејска Македонија. Претставува дел од планината Камбуница.
Опис
Бунаса е планински комплекс во југоисточниот дел на Гребенско, северно од гратчето Дескати и лежи на границата со Кожанско. Дел е од планинскиот комплекс на Камбуница. На север е одвоена од малиот венец Фламбуро со реката Бистрица, додека на југ е одвоена од малата планина Третимо со потокот Потамија. На запад граничи со реката Сјуца (десна притока на Бистрица) и со нејзината десна притока Каравида. На исток е одделена од венецот Сулиотис со мало седло (800 м) од кој извираат реките Аркудолак и Потамија.
Република Кина на Олимписките игри
Република Кина првпат учествувала на летната олимпијада во 1932 г. под името Кина. По Кинеската граѓанска војна, државната управа се повлекла на островот Тајван, кој денес го носи името Република Кина. Земјата ја бојкотирала летната олимпијада во 1976 г. поради настојувањата на НР Кина да го спречи нивното учество како независна земја. Тајван продолжил да учествува на игрите, почнувајќи од зимската олимпијада во 1984 г., но сега под името Кинески Тајпеј. Кина учествувала и на свеченото отворање на ЛОИ во 1924 г., но четирите претставници (сите тенисери) се повлекле пред да земат учество.
Црква Исус Христос Спасителот (Рига)
Црквата Воскресение Христово (летонски: Kristus Pestītāja svetbildes pareizticīgo baznīca) е црква која се наоѓа во Рига, Латвија. Таа се наоѓа на адреса улица Виенибас 76.
Бану Мура
Бану Мура ― поранешно племе во ерата на исламскиот пророк Мухамед. Тие учествувале во Битката кај Ровот.
Тие биле членови на гатафанското племе.
Претприемништво
Претприемништвото претставува иновирање, финансирање и реализирање на бизнис идеи, со цел поекономично произведување економски добра. Зборот претприемништво има многу значења. Од една страна, претприемач е личност која почнува нови работи и поседува исклучителни одлики што ретко кој друг ги има. Од друга страна, секој што сака да работи сам може да се именува како претприемач. Зборот претприемач доаѓа од францускиот збор entreprendre – „презема“. Во бизнис контекст, ова значи да почнеш бизнис.
Историја
Претприемачот е глумец во микроекономија, а изучувањето на претприемништвото почнало со работата на Ричард Кантилон и Адам Смит, на крајот од 17-от и почетокот на 18-пт век, но во голема мера било игнорирано од страна на теоријата сè до крајот на 19-от и почетокот на 20-от век.
Во 20 век, разбирањето на претприемништвото во голема мера се должи на разбирањето на делото на економистот Џозеф Шумптер од 1940-тите, но и на други австриски економисти, како: Карл Менгер, Лудвиг фон Мисес и Фридрих фон Хајек. За Шумптер, претприемач е човек што е подготвен и што може да пртевори нова идеја или пронајдокот во успешна иновација.
Дефинирање на претприемништво
Австрискиот економист Јозеф Шумптер при дефинирањето на претприемништвото особен акцент става на иновацијата на:
Многу луѓе ги користат термините претприемништво и сопственик на мал бизнис како синоними, но во реалноста овие термини се различни и има разлика меѓу претприемништво и мал бизнис. Претприемништвото се разликува од бизнисот на следниот начин:
Профит – наспроти традиционалниот начин на вработување и постепеното зголемување на просечниот профит, претприемачите се милионери;
Брзина на профитирање – малите успешни бизниси имаат профит од неколку милиони во текот на нивното постоење, додека оваа бројка претприемачите ја достигнуваат најчесто за 5 години;
Ризик – ризикот што претприемачот го презема секогаш е многу висок;
Подготовка за претприемништво
Да бидеш претприемник значи дека си си свој сопствен шеф.
Вистината за претприемништвото е дека е работа без слава и раскош. Всушност и најчесто претприемачите се оние кои треба да ги работат „нечистите“ работи, особено кога никој и не знае дека тие постојат.
Секогаш да се имаат предвид следните неколку работи:
Ставови Негативните ставови се првиот чекор кон пропаст на вашиот бизнис. За да се одбегне ова – ќе мора да се променат ставовите и секогаш да се биде позивен и да се размислува како претприемач. Обичниот работник чека работите да се случат, додека претприемачот прави работите да се случуваат. Обичниот работник чека инструкции, додека претпримачот дава јасни инструкции. Обичниот работник чека некој да ги реши проблемите, а претприемачот ја презема ситуацијата во свои раце за да ги реши проблемите.
Одговорности Секогаш треба да се биде подготвен за преземање одговорности за бизнисот и за тековните случувања кои се поврзани со него. Успешноста во претприемништвото не е само успешен бизнис план или пак работење со пари. Кога бизнисот не оди како што треба не треба да се обвинува економскиот пад, пазарот, економската клима, конкуренцијата или околината и да се чека помош од владата, туку треба да се преземе контролата во свои раце и да се најде начин да се подобри ситуацијата. Ако се направи грешка, преземете ја одговорноста и научете од неа. Верувања
Бидете подготвени да им служите на луѓето околу вас. Само доколку им служите на другите и им помагате да стигнат до своите цели само тогаш ќе добиете што сакате од нив. Влезете во бизнисот со цел да служите и да давате и тогаш ќе почнете да добивате. Услугата не значи услужување само на корисниците. Услужувањето на вработените и на партнерите исто така ја охрабрува комуникација и води до засилување на тимскиот дух и создавање на победнички тим.
Континуирано учење
Секогаш бидете подготвени да се надградувате себеси. Надградувањето не е само за вработените во вашата компанија туку пред сè за претприемачот. Има многу вештини и техники кои му се неопходни на претприемачот и претприемачот мора да ги учи постепено. Наједноставниот начин за тоа е постојано да се посетуваат обуки, работилници и семинари.
Но, зошто би плаќале толку многу? Има една изрека која вели: „ Ако мислите дека образованието е скапо, обидете се да го игнорирате незнаењето“. Наместо да се мислите за цената на вашето образование, мислете на тоа како на инвестиција. Вештините и искуството од книгите, семинарите и обуките можат да ви бидат корисни цел живот, затоа гледајте на тоа како на животна инвестиција.
Пред да се впуштите во претприемничките води, морате да направите неколку промени во вашиот живот и да почнете да го правите она што другите не го прават.
Претприемништвото во современата економска наука
Интересорањето на економистите за сферата на претприемништвото и за обезбедувањето на претприемнички амбиент се манифестира во периодот помеѓу седумдесеттите и осумдесеттите години на минатиот век. Во современата терорија се прави разлика помеѓу релацијата „пазар - претприемач“ и „работа на претпријатието - претприемач“. Според Џоеџ Џидлер, препријатието не е едноставен инструмент на пазарните сили, туку нивни творец. Така, претприемачот не само што врши комбинација на факторите на производството, туку ги иновира и ги развива. Денес, во современата економска наука претприемништвото се гледа во релокацијата и супституцијата на факторите кон точките на најподуктивна употреба на микроплан, иновација и ризик.
Претприемач
Што го прави претприемачот претприемач? Сигурно постојат некои специфични одлики, кои се потребни за успешен претприемач и, за среќа за оние кои сакаат да станат претпиремачи или сакаат да си ги развијат своите претприемачки вештини, овие одлики можат да се научат:
Жени претприемачи
Жените претставуват еден голем и значаен дел од светската популација, со несомнено големо влијание во сеопфатното општество. Ако мажите претставуват кров на една куќа, тогаш несомнено жените претставуваат темел на таа куќа. Доколку жените се набљудуваат во професионална смисла, може да се забележат големи постигнувања во секоје подрачје. Па, мора да се констатира дека во светските рамки влианието на жените континуирано расте. Одредени сектори кои до вчера како да беа резервирани само за мажите, сè повеќе ги заземат жените.
Жените и нивната улога во претприемништвото добиваат сè поголема актуелност како во развиените земји, така и во земјите во развој. Во развиените економии се следат сите фактори што можат да придонесат за развојот и тие фактори се користат максимално. Во светот континуирано се појавуваат поволни услови за развој на женското претприемништво, политика, наука. За тоа многу придонесуваат разните групи за лобирање. Се смета дека и падот на наталитетот игра големо влијание на сè поголемото значење на жените во светот (доколку некој банкар има една ќерка секако дека ќе инвестира големи средства во нејзиното образование, па со текот на времето таа ќе стане моќна фигура за бизнисот). Што ги мотивира жените сè повеќе да влегуваат во бизнис? Еве неколку фактори:
На жените претприемачи не им е потребна им посебна помош во однос на едукацијата, стекнување на специфични способности и знаења, финансирање, техничка помош, влевање на самодоверба преку различни обуки, практична настава и слично. Жените веќе го имаат тоа.
Разлика меѓу мажите и жените претприемчи
Голем број истражувања ги обработуваат проблемите кои произлегуваат од стереотипите поврзани за родовите. Одликите на успешни претприемачи повеќе им се препишуваат на мажите отколку на жените.
Сè произлегува од традиционалното сфаќање дека претприемаштвото е „машка“ работа, дека мажите имаат поголемо работно искуство поради биолошките функции на жените (раѓање и одгледување деца), кое влијае на помалото образование и работно искусто. Стереотип е ако се мисли дека сите жени се помалку способни за бизнис од мажите. Секое компаративно истражување кај мажите и жените претприемачи повеќе ги нагласува сличностите отколку разликите. Испитувањето на вредносните системи покажало дека вредносните системи кај мажите и жените претприемачи имаат повеќе сличности отколку разлики. Едно истражување спроведено меѓу жените претприемачи и мажите претприемачи покажало дека во големи број аспекти не постоеле значителни разлики. Жените добиле повеќе бодови во поглед на автономијата и промените, а помалку во поглед на енергијата и прифаќање на ризикот. Значи жените претпочитаат поле на дејствување каде што е возможно ново и различно искуство со мали ограничувања, со извесен степен на сигурност за исходот и со помало ангажирање на физички и ментални капацитети.
Со истражувањето е утврдено дека помеѓу родовите не постојат разлики во поглед на желбата за успех, автономијата, истражувањата, агресијата, независноста, конформизмот, сфаќањето на целта, самодовербата, раководењето и контролата. Со утврдува дека родовите стереотипи се главната причина за нееднаквото образование и искуство, што ги ограничува можностите за отворање и проширување на претпријатијата, па врз основа на тоа се формираат дополнителни стереотипи за надреденоста на мажите, односно за подреденоста на жените во општеството и во бизнисот. Жените по својата интелегенција, способност, снаодливост... во никој случај не заостануваат зад мажите. Значи тие реално ги заслужуваат високите позиции. Некои типично женски особености, како што се способноста за соживување со туѓи проблеми, емоциите, силно изразената желба за интеграција, изразениот талент за комуницирање, снаодливоста и слично се плус или минус во женското претприемаштво, посебно во делот кога фирмата треба да се управува. Навистина, бизнисот не познава емоции и туѓи проблеми и потреби, освен емоциите и проблемите за сопствениот бизнис кои даваат енергија за напредување.
Има мислења дека жените потешко можат да се прочитаат од мажите, па тоа во деловните разговори може да биде значајна предност во т.н. невербално комуницирање. Тајни, мислења, идни насоки за дејствување, стратегии и планови ќе си останат неоткриени од претприамачот од другата страна, што претставува силна предност во фаза на преговарање и договарање.
Жените доминираат во услужните дејности. Според истражувањата во иднината односот замјоделство-индустрија-услужни дејности ќе биде во корист на услугите. Тоа говори дека тие се наоѓат во секторот кој во наредниот период ќе доживува раст. Воочена законитост е дека голем дел од фирмите што ги поседувале жените остануваат мали. Зашто бизнисот останува мал? Дали е тоа избор на жените или има други причини? За ова има повеќе причини. Една од нив се финансиите. Бизнисите што ги поседуваат жените би растеле побргу доколку се овозможи еднаков пристап до капиталот каков што го имаат мажите. Жените почнуваат бизнис со помалку пари. Тоа е така зашто почнуваат бизнис во услужните дејности, а имаат и поголеми тешкотии околу набавка на финансии. Втора работа е желбата на жените да ја имаат контролата во свои раце на бизнисот што го поседуваат и го одржуваат на нивото кое им овозможува задоволство при работење. За жените флексибилноста е поважна од парите.
Надворешни врски
企業家 Podnikanie
Договор од Ерзурум
Договорот од Ерзурум — мировен договор потпишан во 1823 година преку кој завршила Отоманско-персиската војна (1821–1823).